text: Succes for mini-Cuba på Brandbjerg
  09 juli 2012 kl. 13.27
  For andet år i træk har Brandbjerg Højskole ved Jelling stor succes med sommerkurset Nordic Salsa Camp. 320 danseglade fra hele Norden deltager.
  - Højskolens motto er "Brandbjerg bevæger dig", noterer forstander Simon Lægsgaard. Og det må vi sige, at vi lever fuldt op til med salsa-camp'en, hvor kursisterne i den grad bliver bevæget både fysisk og mentalt i kulturmødet mellem den cubanske og danske/nordisk danse- og kropskultur. Det er højskole og folkeoplysning til krop og sjæl, når det er bedst.
  Som noget helt nyt forsøger Brandbjerg Højskole af lave en forestilling med cubansk salsa og ny cirkus i samarbejde med Nysirkus Pilar i Norge, som vil undervise sammen med højskolens gøglerlærer. 
  Stykket bliver opført for kursister på fredag til Galla Festen.
  